แนวโน้ม SET ทรงตัว! รอปัจจัยใหม่ พร้อมจับตาตัวเลขเงินเฟ้อไทยวันนี้
แนวโน้ม SET ทรงตัว หลังปรับตัวจนเข้าเขต Overbought อีกทั้งรอปัจจัยใหม่เข้ามาสนับสนุน และยังต้องติดตามตัวเลขเศรษฐกิจไทยเนื่องจากวันนี้มีการประกาศตัวเลขเงินเฟ้อ
6 ก.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คงจะชะลอตัว โดยดัชนีฯคงจะแกว่งไซด์เวย์ออกด้านข้าง เนื่องจากตลาดหุ้นสหรัฐฯจะปิดทำการวันนี้ และตลาดบ้านเราก็ปรับตัวขึ้นมามากแล้ว จนสัญญาณทางเทคนิคเข้าเขต Overbought ดังนั้นจะต้องจับตาปัจจัยใหม่ และตัวเลขเศรษฐกิจ โดยวันนี้ประกาศตัวเลขเงินเฟ้อ
นอกจากนี้สัปดาห์นี้จะมีหุ้นที่ขึ้นเครื่องหมาย XD หลายตัวในกลุ่มแบงก์ และกลุ่มพลังงาน ซึ่งจะมีผลต่อดัชนีฯราว 2.50 จุด รวมถึงให้ติดตามการประชุมธนาคารกลางยุโรป (ECB) ที่จะมีขึ้นในวันพฤหัสบดีนี้
ด้านตลาดหุ้นในภูมิภาคเอเชียเช้านี้แกว่งทรงตัว ดัชนีฯเคลื่อนไหวทั้งในแดนบวก-ลบบางๆ  พร้อมให้แนวรับ 1,644 – 1,640 จุด ส่วนแนวต้าน 1,658 – 1,660 จุด
 
 
 